এর আগে তিনি বিএনপির প্রতিষ্ঠাবার্ষিকীর আলোচনা সভায় এবং নিজ দলের একটি অনুষ্ঠানে বিএনপি সম্পর্কে নেতিবাচক মন্তব্য করেন। প্রতিষ্ঠাবার্ষিকীর সভায় অধ্যাপক বদরুদ্দোজা চৌধুরী বলেছিলেন, বিএনপি জিয়ার আদর্শ থেকে দূরে সরে গেছে। বিএনপি নেতাকর্মীদের উদ্দেশে তিনি বলেন, দেশের পরিবর্তন ঘটানোর আগে নিজেদের বদলাতে হবে। নিজেদের ভুল-ত্রুটি সংশোধন করতে হবে। ব্রিটেনপ্রবাসী বিএনপির সিনিয়র ভাইস চেয়ারম্যান তারেক রহমানের প্রতি ইঙ্গিত করে তিনি বলেন, ভ্রাতুষ্পুত্রের কথা চিন্তা করে রাজনীতি করলে হবে না। সাধারণ মানুষের কথা চিন্তা করে রাজনীতি করতে হবে। বি চৌধুরীর এই বক্তব্যের সঙ্গে একমত পোষণ করেন বিএনপির অনেক নেতাও। বিভিন্ন গণমাধ্যমে তার এই বক্তব্যের সঙ্গে একমত পোষণ করেন তারা।